Source: https://spotrebitelskecentrum.sk/informacie/konkurz-rapid-life-sa-pre-formalne-chyby-skomplikoval/
Timestamp: 2019-06-20 22:36:25+00:00

Document:
Konkurz Rapid life sa pre formálne chyby skomplikoval
15. 12. 2017 Autor
Okresný súd Košice I. vyzve na opravu nedostatkov v návrhu až v pondelok, oznámením zverejneným v Obchodnom vestníku.
Rapid Life Konkurz Skomplikovali Formalne Nedostatky
Nútená správkyňa poisťovne Rapid life bude musieť v návrhu na vyhlásenie konkurzu opraviť nedostatky. Rozhodol o tom Okresný súd Košice I, podľa ktorého má čas 10 dní, od kedy uznesenie zverejnenia v Obchodnom vestníku. To by sa malo stať v pondelok. O aké nedostatky sa jedná nevedno.
Po lehotách?
Návrh na vyhlásenie konkurzu poisťovne Rapid life (Prvej Česko-Slovenskej poisťovne) bol predložený súdu 27. novembra 2017. Ďalší deň začalo plynúť 15 dní na rozhodnutie súdu o tom či vyhlási konkurz alebo nie. Zákonná pätnásťdňová lehota uplynula najneskôr v stredu 13. 12. 2017 kedy malo byť toto uznesenie zverejnené v Obchodnom vestníku.
Konkurzný súd podľa všetkého si procesné lehoty prepočítava po svojom, podľa nášho názoru nesprávne. Zákonných „15 dní“ zrejme totiž počíta ako „15 pracovných dní“ čo mu umožnilo zverejniť uznesenie o nedostatkoch až v pondelok (18.12.). To je absolútne posledný deň na zverejnenie uznesenia v konkurze kontroverznej poisťovne.
Verejnosť vie (od štvrtka) čo košický okresný súd zapíše do pondelkového obchodného vestníka (rozhodli teda v lehote do 13.12), je preto namieste otázka, prečo tak nespravil už dnes (piatok). Samotný fakt o zverejňovaní uznesení v najposlednejší deň resp. po zákonných lehotách, dáva poškodeným klientom poisťovne mnohé tušiť. Žiaľ nič povzbudzujúce.
I v prípade, ak by o návrhu bolo rozhodnuté do 13.12.2017 malo byť uznesenie zverejnené bezodkladne, najneskôr v nasledujúci pracovný deň. Pred samotným zverejnením uznesenia sa tak verejnosťou šíria nezáväzné vyhlásenia.
Naťahujú čas
Po pondelkovom (18. 12. 2017) zverejnení uznesenia v Obchodnom vestníku začne nútenej správkyni plynúť 10 dní na odstránenie nedostatkov v návrhu. „Ak tak navrhovateľ (pozn. Rapid life) neurobí, súd návrh odmietne najneskôr do 15 dní po tom, čo uplynula lehota na odstránenie nedostatkov. Inak v rovnakej lehote rozhodne o začatí konkurzného konania,“vysvetlila hovorkyňa Krajského súdu v Košiciach Anna Pančurová.
Týmto postupom tak nielen bývalé vedenie poisťovne ale i súd a konkurzný správcovia získali ďalších približne 25 dní.
Formálne nedostatky
Hospodárske noviny uvádzajú, že nedostatky by mali byť iba formálne. Pri 15 tisíc stranovom návrhu na vyhlásenie konkurzu to môže byť normálne i keď existuje dôvodná obáva, že za formálny nedostatok môže súd považovať akúkoľvek, aj absurdnú chybu. Trebárz aj ukončenie vety bez bodky. V prípade Rapid life by to nebolo nič nepredvídateľné.
O tendenciách zmariť alebo prekaziť konkurz poisťovne Rapid life (Prvej Česko-slovenskej poisťovne) sme informovali už v auguste tohto roka.
​Poisťovňa chcela v roku 2018 skončiť
Poisťovňa sa navyše rozhodla pre režim dobrovoľného ukončovania činnosti a do 31. decembra 2018 mala vysporiadať svoje záväzky.
Rapid si od štátu v zastúpení Národnej banky Slovenska uplatňuje približne 30 miliónov eur plus úroky za nesprávny úradný postup. V roku 1997 vtedajší regulátor – ministerstvo financií – odobril zlý vzorec, spoločnosť tak vyberala neprimerane nízke poistné.
NBS si chybu všimla v roku 2007. Poisťovňa si nemohla chýbajúce peniaze pýtať od klientov, pre sporné zmeny v zmluvách sa dostala do konfliktu s viacerými spotrebiteľmi.
Krajský súd vydal v spore NBS a Rapidu takzvaný medzitýmny rozsudok. O samotnej výške škody však rozhodne v samostatnom konaní. To sa začne, až keď Najvyšší súd rozhodne o dovolaní centrálnej banky.

References: súd 
 súd 
 súd 
 súd 
 súd 
 súd 
 súd 
 súd 
 súd